Kačamak
Kačamak (turski: Kaçamak, makedonski: Bakrdan) ili pura je vrsta tradicionalnog jela spremljena obično od kukuruznog brašna. Ovo jelo je tradicionalno u Srbiji, Crnoj Gori, Bosni i Hercegovini, Bugarskoj, Sjevernoj Makedoniji i Turskoj. Uz kačamak se mogu dodavati razni prilozi: sir, pržena svinjska mast, pržena slanina, čvarci, kiselo mlijeko, slatko mlijeko, šećer i kajmak. Može se dodati i krompir koji se kuha dok se ne raspadne i kombinira s brašnom u homogenu masu. Slična jela kačamaku postoje i u drugim dijelovima Balkana. U Italiji postoje slična jela, kao što su polenta ili palenta.